Netflix and chill

Netflix and chill (prononcita kiel /ˈnɛtˌflɪks ænd ʧɪl/), laŭvorte « netfliksumi kaj senstreĉiĝi » angle, estas slango uzita en la interreto kiel eŭfemismo por seksumado. Tiu esprimo populariĝis en sociaj retejoj kaj iĝis memeo.

 Historio 

 Origino 

La unua konata uzo de la esprimo Netflix and chill troviĝas en Twitter-afiŝo publikigita de « NoFaceNina » (La Shanda Rene Foster) la : 

La unuaj uzoj de tiu esprimo ne enhavis aludon al seksumado kaj nur signifis senstreĉiĝi antaŭ serioj aŭ filmoj disponeblaj en Netflix, plejofte sole.

La eŭfemisma eco de la esprimo ekestus dum 2014, kaj fine de la jaro ĝi disvastiĝis ene de la komunumo Black Twitter, tion atestas la fakto ke multaj homoj ektajpis la vorton « chill » inter citiloj.

Aprile de 2015, difino por tiu esprimo aperis en la anglalingva reta kunlabora vortaro Urban Dictionary:

Rapide la esprimo disvastiĝis ekstere de la komunumo Black Twitter, iĝante memeo kaj kaptante la atenton de informretejoj kiel The Guardian kaj The Daily Mirror.

 Postaj uzoj 
Dum la esprimo populariĝis, aperis eventoj, produktoj kaj servoj kiuj uzis ĝin. Ĝi ankaŭ ricevis agnoskon de la firmao Netflix.

Septembre de 2015 estis kreita parodia apo similaspekta de Tinder por ke uzantoj organizu sesiojn de Netflix and chill. En du universitatoj planis studentoj festivalojn pri Netflix and chill, unu el ili estis nuligita ĉar aŭtoritatoj taksis ke tro malmulte da homoj ĉeestus. Dum la World Maker Faire en Novjorko, Netflix malkaŝas prototipon de butono nomita The Switch kiu, kiam oni premas ĝin, malfortigas la lumon en la ĉambro de la uzanto, silentigas rian poŝtelefonon kaj ŝaltas Netflix-on. Ĝin oni ofte kromnomas « Netflix and chill butono ».

Oktobre de 2015, la entreprenisto Kori Williams kreis kaj vendis kondomojn kun la nomo Netflix and Chill. Tiujn aprobis la Usona Manĝaĵa kaj Droga Administracio.

Novembre de 2015, al la logotipo de Netflix antaŭ la sidejo de la firmao en Los Gatos, en Kalifornio, oni aldonis per pentro-vaporigilo la vortojn and chill.

Decembre de 2015, Ariana Grande publikigas la muzikalbumeton Christmas & Chill, kies titolo estas variaĵo de Netflix and chill.

Januare de 2016, la artisto Tom Galle kaj la firmao ART404 kreas t.n « Netflix & Chill ĉambron » en Novjorko, luebla ĉe Airbnb.

Komence de februaro de 2016 Netflix publikigis rezultojn de enketo pri la maniero per kiu paroj uzas ilian servon, priskribita kiel  « Netflix and chill enketo ». La rezultojn akompanis serio da mesaĝoj el sociaj retejoj kun la kradvorto #DatingWithNetflix (#AmrendevuiPerNetflix).

Junie de 2016, la artisto Danah publikigis kanton nomita Netflix and Chill en SoundCloud. Ĝin produktis Wippy Lion, membro de aŭstralia muzikgrupo Justice Crew. La kanto ironie bildigas la uzon de la esprimo en populara kulturo.

Januare de 2020, Ben & Jerry's anoncas novan glaciaĵan guston nomita Netflix & Chill'd. Tio estas vortludo: la angla vorto Chill laŭkuntekste povas signifi "senstreĉiĝi" aŭ "frosti".

Netflix and chill estis la inspiro por la nomo Stream and Chill de dana podkasto pri elsendfluo kaj televidserioj.

RBB and chill estas parodio de Netflix and chill, kiu estas uzata kiel slogano de la radioservo Rundfunk Berlin-Brandenburg.

 Notoj 

 Referencoj 

Kategorio:Netflix
Kategorio:Slango
Kategorio:Interreto